# Теологийн үндсэн ойлголтууд – Модуль долоо – Теологи гэж юу вэ?

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Аквинский, Ходж, Эймс болон Фрэйм нарын “теологи”-ийн талаарх дөрвөн тодорхойлолтыг товч дурдана уу.
3. Ихэнх хүмүүс теологи судлахдаа ямар хоёр хандлага ба үзэл хараагаар ханддаг вэ? Тайлбарлана уу?
4. Теологийн үндсэн гурван зорилгыг тайлбарлана уу.
5. Теологийн үндсэн гурван зорилго нь хоорондоо ямар харилцан хамааралтай байдаг вэ?
6. Хүн теологийн үндсэн гурван зорилгыг хэрхэн чухалчлах ёстой вэ?
7. Ердийн семинарын хөтөлбөрт ямар ямар сэдэв сонголтууд багтсан байдаг вэ? Тэдгээр сонголтууд нь яагаад чухал вэ?
8. Та ямар ч ойлголтгүй хүнд “теологи” гэдэг үгийг хэрхэн тайлбарлах вэ?
9. Теологийн талаарх ямар үзэл хандлагыг та илүү чухал гэж үздэг вэ? Яагаад?
10. Та амьдралын чиг хандлагадаа теологийг хэрхэн амжилттай ашиглаж болохыг тайлбарлана уу.
11. “Бидний итгэл үнэмшил, үйлдэл болон сэтгэл мэдрэмж нь олон янзын харилцан холбоо бүхий систем” гэдэг нь ямар утгатай вэ? Энэ ойлголтыг ойлгож мэдэх нь теологи судалж эхлэхэд тань яагаад чухал вэ?
12. Теологийг судалж байхдаа оюунлаг байдлын занганд орохоос хэрхэн сэргийлэх вэ?

**ДҮГНЭЛТ: ЗОРИЛГО- ХАРИЛЦАН ХАМААРАЛ:** Энэхүү хичээлээрээ бид ортодокс, ортопрактик, ортопафос гурван зорилго нь харилцан хамааралтай болохыг үзсэн. Энэ нь тэд бие даасан тусдаа биш, мөн өөр хоорондоо ч сөргөн өрсөлддөггүй гэсэн үг юм. Харин эдгээр нь бие биеэ сайжруулан дэмжих зорилготой юм. Үнэнийг мэдэх нь таныг дуулгавартай байж, өөрийн мэдрэмжийг библитэй нийцүүлэхэд тань тусалдаг. Дуулгавартай байдал гэдэг бол зөв зүйлийг хийхийг хэлдэг бөгөөд илүү тодорхой ойлгоход тань тусалж, өөрийн мэдрэмжийг библийнхтэй нийцүүлэх боломжтой болгодог. Зөв мэдрэмжтэй байх нь илүү тодорхой ойлгож, бүрэн дүүрэн дуулгавартай байхад тустай.

**КЭЙС СУДЛАЛ:** Эдгар бол чуулгандаа амьд сэргэг уур амьсгал бүрдүүлэхэд маш их анхаардаг пастор байлаа. Амьд хөгжмийн тоглолт, амьд дуулалт болон дүрслэл бүхий сэтгэл хөдөлгөм номлол, найрсаг гишүүдийн ачаар чуулган нь 200 хүнтэй болж өсжээ. Гэтэл чуулганд нь теологийн алдаатай ойлголтууд аажим аажмаар бий болов. Тэрээр юу болоод байгааг тэр даруй анзаараагүй ч үнэнийг ойлгох үед нэгэнт оройтсон байлаа. Түүний чуулганы гишүүд, ахлагч удирдагчид аль хэдийн тэрхүү теологийн алдаатай ойлголтын нөлөөнд автсан байв.

**Тунгаан бодох асуултууд**

1. Танд ямар нэгэн зүйлийг угсрахын тулд зааврыг нь уншсан ч яг угсрах гэхээр яаж угсрахаа мэдэхгүй байх тохиолдол байсан уу? Уншчихаад дараа нь угсрах гэж оролдохоос илүү заавраа бариад уншаад угсраад тэр дор нь хослуулаад хийх нь дээр болох талаар ярилцаарай.
2. Библийг сайн мэддэг хэр нь бурханлаг зан чанаргүй нэгэнтэй бүгд л таарч байсан байх. Та энэ талаар ямар бодолтой байдаг вэ? Бүлгийнхэнтэйгээ ярилцаарай.
3. Дараах зүйлсийг нэг бүрчлэн сайтар тунгаан бодоод эдгээр нь таны хувьд хэр үнэн болохыг 1-5 оноогоор үнэлнэ үү? Тус бүрд тохирох жишээ гарган ярилцаарай.
	1. Би үнэнийг илүү их ойлгож мэдэх тусам бусдад үнэнийг илүү их зааж өгнө.
	2. Би үнэнийг илүү их ойлгож мэдэх тусам Ертөнцийн Эзэнийг болон бусдыг илүү их хайрлана
	3. Би Ертөнцийн Эзэнийг илүү их хайрлах тусам Тэрээр үнэнийг ойлгуулахын тулд оюун санааг минь нээж өгнө.
	4. Би бусдыг илүү их хайрлах тусам Ертөнцийн Эзэн үнэнийг ойлгуулахын тулд оюун санааг минь нээж өгнө.
	5. Би Ертөнцийн Эзэний үгийг илүү дуулгавартай дагах тусам бусдыг илүү их хайрлана.
	6. Би Ертөнцийн Эзэний үгийг илүү дуулгавартай дагах тусам Түүнийг илүү их хайрлах болно.
	7. Би Ертөнцийн Эзэний Үгэнд илүү их дуулгавартай байх тусам илүү их дуулгавартай байх хүсэл тэмүүлэлтэй болно.
	8. Би Ертөнцийн Эзэнийг илүү их хайрлах тусам Үгийг нь илүү дуулгавартай дагана.
	9. Би бусдыг илүү их хайрлах тусам Үгийг нь илүү их дагах болно.
4. Хамт суралцаж байгаа хүмүүстэйгээ ярилцаарай:
	1. Хэрэв Бурханы талаарх мэдлэг тань хайр болон дуулгавартай байдалд өсөхөд тань тус болохгүй байгаа бол эдгээр талбаруудад өсөхийн төлөө Эзэнээс тусламж гуйн залбираарай.
	2. Хэрэв танд буй хайр нь мэдлэг болон дуулгавартай байдалд өсгөхгүй байгаа бол эдгээр талбаруудад өсөхийн төлөө Эзэнээс тусламж гуйн залбираарай.